શેરોમાં છેલ્લા એક મહિનાથી સળંગ નરમાઇને કારણે બ્રોડબેઇઝ આંક જેવા કે સ્મોલ અને મિડ કેપ આંક વર્ષની નીચી સપાટીએ ગબડ્યા હતા તો સાથે કેટલાક સેક્ટોરલ આંક જેવા કે ફાઇનાન્સ, ઓટો, ટેલિકોમ અને રિયલ્ટી આંક પણ વર્ષની સૌથી નીચી સપાટીએ ગુરુવારે જોવાયા હતા. મિડ કેપ આંક 14,271, સ્મોલ કેપ આંક 14,016, ફાઇનાન્સ 5,361, ટેલિકોમ 942, ઓટો 20,445 અને રિયલ્ટી આંકમાં 1,622ની નીચી સપાટી જોવાઈ હતી. હાલમાં નાણાકિય ક્રાઇસિસમાં એનબીએફસી શેરોમાં મોટા ગાબડાં પડતાં તેની ફાઇનાન્સ ઇન્ડેક્સ પર નેગેટિવ અસર થઈ છે.